**A Váli Vajda János Általános Iskola ÖKOISKOLAi munkaterve**

Váli Vajda János Általános Iskola 2016-ban nyerte el második alkalommal az Ökoiskola címet. Ez azt jelenti, hogy iskolánk részt vállal a környezettudatos magatartás kialakításában és ezzel hozzájárul a Földünk védelméhez.

Mindezt igyekszünk megvalósítani a tanítási órák keretében és azokon kívül is. Iskolánkban szelektíven gyűjtjük a papír és a műanyag hulladékot, valamint használt sütőolajat és zsírt és a használt elemet is. Utóbbiakba az egész falu közösségét igyekszünk bevonni, hiszen ezeket egy társaság elszállítja és sportszerutalványra váltja.

Évente megszervezzük iskolai szinten a faluban történő elektronikai hulladék gyűjtést, melyből befolyt összeg szintén iskolánk közösségét támogatja.

Környezettudatosságot szem előtt tartva tervezzük programjainkat is. Ennek keretében csatlakozunk különböző közösségi akciókhoz, mint a TeSzedd!, az Országos Fenntarthatósági Témahét, és a Mozdulj a klímáért témahét. Ezeken az évente megrendezésre kerülő programokon kívül részt veszünk alkalomszerű jó gyakorlatokon is, melynek keretében 2017-ben Fecskebarát iskola lettünk. Iskolánk energiaszükségletét is igyekszünk környezetbarát módon fedezni, melyhez több mint száz napelem járul hozzá.

Mindennapos testnevelés keretében tanulóink úszni járnak és néptáncot tanulnak. Délutáni tevékenységek keretében több sportszakkör is azt a célt szolgálja, hogy tanulóink minél többet és változatosabban sportolhassanak. Évente többször is túrákat szervezünk különböző természetvédelmi helyekre, ahol a hely szépségének megismerése mellett a környezetvédelem is nagy szerepet kap.

Pályázatok révén igyekszünk az egészséges táplálkozásra is nagyobb hangsúlyt fektetni, így részt veszünk az iskolagyümölcs és iskolatej programokban. 2 éven keresztül dolgoztunk a Menő Menzák nevű nyertes pályázatunk megvalósításán. 2022 januárjában örömmel csatlakoztunk a 10 millió Fa Alapítvány felajánlásához, hogy hogy a klímaválság enyhítésére és a biodiverzitás fenntartása érdekében közösségi összefogással mielőbb fát ültessünk az iskolaudvaron és az iskola környékén.

Hosszú évek munkájának elismeréseként nagyon örülnénk, ha idén megkaphatnánk az Örökös Ökoiskola címet

**Munkaterv 2021-22**

|  |  |  |  |
| --- | --- | --- | --- |
| időpont | feladat/program | felelős | résztvevők |
| folyamatosan | Használt elem gyűjtése | Makari Mariann | teljes intézmény |
| folyamatosan | használt olaj gyűjtése | Fábián Lászlóné | szülői MK |
| folyamatosan | szelektív hulladékgyűjtés |  | teljes intézmény |
| 2021. szeptember | Mozdulj a klímáért! | Izsákné Várbíró Judit | teljes intézmény |
| 2021. ősz | TeSZedd |  | teljes intézmény |
| 2021. ősz | új magaságyás építése | Mihalovics Zoltán |  |
| 2021. november | madáretetők kihelyezése | Mihalovics Zoltán | ökoiskolai munkacsoport |
| 2022. január | SuliZsák | Balogh Tamás | teljes intézmény |
| 2022. január | Titkok Háza progrmok | Szabó Éva | 5-6. osztály |
| 2022. február | Örökös Ökoiskola pályázat | Szabó Éva | ökoiskolai munkacsoport |
| 2022. március | Elektromos hulladékgyűjtés | Fábián Lászlóné | Szülői Mk |
| 2022. április 25-29. | Fenntarthatósági Témahét | Munkaközösség-vezetők | teljes intézmény |
| 2022. április | magaságyás beültetése | Vásárhelyi Pálné | technikatanárok, alsó tagozat |
| 2022. május 28. | akadályverseny a Föld és a Madarak napja jegyében | teljes nevelőtestület | teljes intézmény |
| 2022. június | faültetés | Szabó Éva | 8. osztály |